ಭಾರತೀಯ ರೈಲ್ವೆಯ ನೈರುತ್ಯ ವಲಯದಲ್ಲಿ ಡಿಜಿಟಲೀಕರಣಕ್ಕೆ ಆದ್ಯತೆ ಬೆಂಗಳೂರು, 6 ಜುಲೈ ಹಿ.ಸ:ಆಯಂಕರ್ :ಭಾರತೀಯ ರೈಲ್ವೆಯ ನೈರುತ್ಯ ವಲಯದಲ್ಲಿ ಡಿಜಿಟಲೀಕರಣಕ್ಕೆ ಆದ್ಯತೆ ನೀಡಲಾಗಿದ್ದು, ಟಿಕೆಟ್ ಪರಿಶೀಲಿಸಲು ಅತ್ಯಾಧುನಿಕ ಎಚ್ಎಚ್ಟಿ ಉಪಕರಣಗಳನ್ನು ಪರಿಚಯಿಸಲಾಗಿದೆ. ಬೆಂಗಳೂರು ವಿಭಾಗದಲ್ಲಿ ಇಂತಹ ೧೬೫ ಉಪಕರಣಗಳನ್ನು ಟಿಟಿಗಳಿಗೆ ನೀಡಲಾಗಿದೆ ಎಂದು ರೈಲ್ವೆ ವಿಭಾಗೀಯ ವ್ಯವಸ್ಥಾಪಕ ಶಾಮ್ ಸಿಂಗ್ ತಿಳಿಸಿದ್ದಾರೆ. ಈ ಉಪಕರಣದ ಮೂಲಕ ಪ್ರಯಾಣ ಅವಧಿಯಲ್ಲಿ ಖಾಲಿ ಇರುವ ಬರ್ಥ್ ಸೀಟುಗಳನ್ನು ಪ್ರಯಾಣಿಕರಿಗೆ ಒದಗಿಸಬಹುದಾಗಿದೆ. ಬರ್ಥ್ ಅಲಾಟ್ಮೆಂಟ್ ಪಟ್ಟಿಯನ್ನು ರಿಯಲ್ ಟೈಮ್ನಲ್ಲಿ ನೀಡಬಹುದಾಗಿದ್ದು, ಹೆಚ್ಚಿನ ಪಾರದರ್ಶಕತೆ ಸಾಧ್ಯವಾಗಲಿದೆ. ಅಲ್ಲದೆ, ಟಿಕೆಟ್ ಪರಿಶೀಲನೆ ಕಾರ್ಯವೂ ಸರಳಗೊಳ್ಳಲಿದೆ ಎಂದು ನೈರುತ್ಯ ರೈಲ್ವೆ ತಿಳಿಸಿದೆ.ಹಿಂದೂಸ್ತಾನ್ ಸಮಾಚಾರ್